CELEX: 32011D0176
Language: el
Date: 2011-03-21 00:00:00
Title: 2011/176/ΕΕ: Απόφαση της Επιτροπής, της 21ης Μαρτίου 2011 , για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά [κοινοποιηθείσα υπό τον αριθμό Ε(2011) 1754]  Κείμενο που παρουσιάζει ενδιαφέρον για τον ΕΟΧ

22.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/99
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Μαρτίου 2011
   για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά
   [κοινοποιηθείσα υπό τον αριθμό Ε(2011) 1754]
   (Κείμενο που παρουσιάζει ενδιαφέρον για τον ΕΟΧ)
   (2011/176/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 13,
   Εκτιμώντας τα ακόλουθα:
   
               (1)
            
            
               Η απόφαση 2006/502/ΕΚ της Επιτροπής (2) απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά.
            
         
               (2)
            
            
               Η απόφαση 2006/502/ΕΚ εκδόθηκε σύμφωνα με τις διατάξεις του άρθρου 13 της οδηγίας 2001/95/ΕΚ, το οποίο περιορίζει την ισχύ της απόφασης σε περίοδο που δεν υπερβαίνει το ένα έτος, αλλά επιτρέπει την ανανέωσή της για πρόσθετες περιόδους εκ των οποίων καμία δεν πρέπει να υπερβαίνει το ένα έτος.
            
         
               (3)
            
            
               Η απόφαση 2006/502/ΕΚ τροποποιήθηκε τέσσερις φορές: πρώτον με την απόφαση 2007/231/ΕΚ της Επιτροπής (3), που παρέτεινε την ισχύ της απόφασης έως τις 11 Μαΐου 2008· δεύτερον με την απόφαση 2008/322/ΕΚ της Επιτροπής (4), που παρέτεινε την ισχύ της απόφασης έως τις 11 Μαΐου 2009· τρίτον με την απόφαση 2009/298/ΕΚ της Επιτροπής (5), που παρέτεινε την ισχύ της απόφασης έως τις 11 Μαΐου 2010, και τέταρτον με την απόφαση 2010/157/ΕΚ της Επιτροπής (6), που παρέτεινε την ισχύ της απόφασης για ένα επιπλέον έτος, έως τις 11 Μαΐου 2011.
            
         
               (4)
            
            
               Ελλείψει άλλων ικανοποιητικών μέτρων για την προστασία των παιδιών από αναπτήρες, είναι αναγκαίο να παραταθεί η ισχύς της απόφασης 2006/502/ΕΚ για δώδεκα επιπλέον μήνες.
            
         
               (5)
            
            
               Ως εκ τούτου, η απόφαση 2006/502/ΕΚ θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει της οδηγίας 2001/95/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 6 της απόφασης 2006/502/ΕΚ η παράγραφος 2 αντικαθίσταται από το ακόλουθο κείμενο:
   
      «2.   Η παρούσα απόφαση εφαρμόζεται έως τις 11 Μαΐου 2012.».
   
   Άρθρο 2
   Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα απόφαση το αργότερο έως τις 11 Μαΐου 2011 και δημοσιεύουν τα μέτρα αυτά. Ενημερώνουν αμέσως την Επιτροπή σχετικά.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Μαρτίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 11 της 15.1.2002, σ. 4.
   
      (2)  ΕΕ L 198 της 20.7.2006, σ. 41.
   
      (3)  ΕΕ L 99 της 14.4.2007, σ. 16.
   
      (4)  ΕΕ L 109 της 19.4.2008, σ. 40.
   
      (5)  ΕΕ L 81 της 27.3.2009, σ. 23.
   
      (6)  ΕΕ L 67 της 17.3.2010, σ. 9.